પોરબંદર જિલ્લામાં આમ તો મિંયાણી થી લઈને માધવપુર સુધી ૧૦૦ કિ.મી. લાંબો દરિયાકાંઠો આવેલો છે. જેમાં મોટાભાગના દરિયાકાંઠે ખાણો ધમધમતી હોવાના કારણે આ રળીયામણા દરિયાકાંઠાની સુંદરતાને ગ્રહણ લાગી ગયું છે. જો કે પોરબંદરના ચોપાટી ખાતેનો દરિયો પણ તરણ માટે સાનુકુળ હોવાનું કહેવાય છે. જેને કારણે દર વર્ષે અહીં રાજ્ય કક્ષાની તરણ સ્પર્ધા પણ યોજાય છે. આ દરિયાકાંઠે ભેખડો નહીં હોવાને કારણે અને દરિયો શાંત હોવાને કારણે રળીયામણો લાગે છે.